GIFT ปิดจ๊อบซื้อหุ้นคืนควักเงิน 54.18 ลบ. คว้า 12 ล้านหุ้น ตามเป้า
GIFT ปิดจ๊อบซื้อหุ้นคืนควักเงิน 54.18 ลบ. คว้า 12 ล้านหุ้น ตามเป้า
17 ม.ค. 2562

บริษัท แกรททิทูด อินฟินิท จำกัด (มหาชน) หรือ GIFT ระบุว่า ตามที่ที่ประชุมคณะกรรมการบริษัท เมื่อวันที่ 3 กรกฎาคม 2561 ได้มีมติอนุมัติโครงการซื้อหุ้นคืน ครั้งที่ 1 เพื่อบริหารทางการเงิน (Treasury Stock) ภายในวงเงินจำนวนไม่เกิน  60  ล้านบาท คิดเป็นจำนวนหุ้นไม่เกิน 12,000,000 หุ้น  มูลค่าที่ตราไว้หุ้นละ 1 บาท หรือไม่เกินร้อยละ 2.91 ของจำนวนหุ้นที่จำหน่ายได้แล้วทั้งหมดของบริษัท
ล่าสุด เมื่อวันที่ 15 มกราคม 2562 (วันที่เสร็จสิ้นการซื้อหุ้นคืน) จำนวนหุ้นที่บริษัทซื้อคืนในโครงการซื้อหุ้นคืนครั้งที่ 1  นี้ เป็นจำนวนทั้งสิ้น 12,000,000 หุ้น หรือร้อยละ  2.91  ของจำนวนหุ้นที่จำหน่ายได้แล้วทั้งหมดของบริษัท  คิดเป็นจำนวนเงินทั้งสิ้น 54.18 ล้านบาท